Februarja 2015 je nastopil na Svetovnem prvenstvu, ki je bilo organizirano v Falunu na švedskem. Tam se mu je najprej ponesrečil nastop na srednji skakalnici kjer je bil šele petintrideseti. Zato pa je naslednjega dne na isti napravi na tekmi mešanih ekip bil v postavi, ki je s tretjim mestom osvojila bronasto medaljo. V postavi japonske ekipe so bili Sara Takanaši, Kasai, Juki Ito in Taku Takeuči. V nadaljnjih tekmah prvenstva je Kasai na večji napravi zasedel enajsto mesto, nato pa na isti skakalnici v moštveni preizkušnji zasedel nehvaležno četrto mesto.